P9_TA(2021)0393

Stanje u Afganistanu

Rezolucija Europskog parlamenta od 16. rujna 2021. o stanju u Afganistanu (2021/2877(RSP))

(2022/C 117/14)

Europski parlament,

uzimajući u obzir Globalni sporazum UN-a za sigurne, propisne i zakonite migracije i Globalni sporazum UN-a o izbjeglicama koji je slijedio nakon Deklaracije iz New Yorka o izbjeglicama i migrantima koju je Opća skupština UN-a donijela jednoglasno 19. rujna 2016.,

budući da je barbarski napad na Sjedinjene Države prije 20 godina bio povod za Rezoluciju Vijeća sigurnosti UN-a br. 1368 nakon čega je 2001. uslijedila intervencija pod vodstvom Sjedinjenih Država u Afganistanu, što je dovelo do svrgavanja talibana te razbijanja i pada al-Kaide i drugih globalnih džihadističkih organizacija, čiji je napredak sada iznimno ugrožen;

C.

budući da su NATO i savezničke zemlje u Afganistanu bili prisutni od pada talibanske vladavine 2001.; budući da su Sjedinjene Države u travnju 2021., nakon tri godine pregovora s talibanima, najavile povlačenje postrojbi koje se trebalo dovršiti do 11. rujna 2021.; budući da je povlačenje NATO-a i savezničkih postrojbi zaključeno u kolovozu 2021.;

budući da je zemlja suočena s nastankom humanitarne katastrofe; budući da postoje ozbiljne nestašice hrane, vode i lijekova; budući da 18,4 milijuna Afganistanaca treba humanitarnu pomoć, uključujući 14 milijuna osoba čija je opskrba hranom već bila nesigurna; budući da je Komisija najavila povećanje humanitarne pomoći na više od 200 milijuna EUR za ljude u zemlji i za one koji bježe;

budući da Afganistanci već godinama bježe iz zemlje i traže utočište prvenstveno u susjednim zemljama, ali i u Europi; budući da bi moglo doći do povećanja broja Afganistanaca koji migriraju u Europu;

budući da Komisija nije koordinirala napore za evakuaciju europskih državljana i afganistanskih građana koji rade za EU i njegove države članice niti je uspjela uspostaviti istinski europski zračni most; budući da evakuacija ugroženih državljana EU-a i Afganistana koji žele pobjeći nije završena i da je za nju potrebno jedinstvo između EU-a i njegovih država članica, uključujući komunikacijski kanal s talibanima;

budući da zbog komunikacije s talibanima ni u kojem slučaju ne bi smjelo doći do ukidanja postojećih sankcija izrečenih pripadnicima tog pokreta;

budući da je zračna luka u Kabulu ponovno djelomično operativna, no da su afganistanske kopnene granice pod strogim nadzorom koji talibani provode na kontrolnim točkama; budući da u zemlji ostaju milijuni Afganistanaca koji nisu u mogućnosti otići;

budući da se talibani suočavaju s unutarnjim podjelama i sukobima s drugim ekstremističkim i tvrdolinijskim skupinama u Afganistanu; budući da režim sada također ima pristup vojnoj opremi koju su za sobom ostavile afganistanske i savezničke snage; budući da bi to oružje lako moglo završiti u rukama drugih međunarodno priznatih terorističkih skupina, kao što su Islamska država, al-Kaida i njihovi članovi;

budući da se do 2021. 760 000 Afganistanaca vratilo iz Irana i Pakistana, što je opteretilo kapacitet postojećih službi i izazvalo zabrinutost zbog njihove reintegracije i životnih uvjeta; budući da je Komisija najavila povećanje humanitarne pomoći na više od 200 milijuna EUR za ljude u zemlji i za one koji bježe;

5.

žali zbog toga što su politički proces i vojno planiranje koji su doveli do povlačenja američkih postrojbi iz Afganistana provedeni jednostrano i bez dovoljne koordinacije sa saveznicima NATO-a; žali zbog toga što tijekom operacije spašavanja u Kabulu nije ostvarena suradnja ni koordinacija među državama članicama EU-a, posebno u pogledu komunikacije s SAD-om, što je dovelo do toga da je većina veleposlanstava bila iznenađena talibanskim zauzimanjem Kabula; smatra da bi veća koordinacija bila pridonijela izbjegavanju kaosa i očaja koji su uslijedili te rezultirala učinkovitijim postupcima kojima bi se onima koji su na to imali pravo omogućio organiziraniji i predvidljiviji dolazak u zračnu luku;